《沁园春 黄鹤楼》
清代·史惟圆

万里澄波，汉耶江耶，登临快哉。有晴云舒卷，层层楼迥；

雄风披拂，面面窗开。作赋祢生，题诗崔颢，占得人间几许才。

都休问，怕苍茫吊古，触绪生哀。

仙踪一去难回。任几度、人民换劫杰。看东连吴会，寒潮断岸；

西邻巫峡，暮雨荒台。倚槛多时，凭阑竟日，玉笛何人又《落梅》。

斜阳外，望凌空孤鹤，为我重来。

作者简介：江苏宜兴人，字云臣。有《蝶庵词》。